CELEX: C2007/315/91
Language: ro
Date: 2007-12-22 00:00:00
Title: Cauza F-114/07: Acțiune introdusă la 19 octombrie 2007 — Wenning/Oficiul European de Poliție

22.12.2007   
            
            
               RO
            
            
               Jurnalul Oficial al Uniunii Europene
            
            
               C 315/47
            
         Acțiune introdusă la 19 octombrie 2007 — Wenning/Oficiul European de Poliție
   (Cauza F-114/07)
   (2007/C 315/91)
   Limba de procedură: engleza
   Părțile
   
      Reclamant: Rainer Wenning (Haga, Țările de Jos) (reprezentanți: G. Vandersanden, C. Ronzi, lawyers)
   
      Pârât: Oficiul European de Poliție
   Concluziile reclamantului
   
               —
            
            
               Anularea deciziei directorului Europol din 21 decembrie 2006 de a nu prelungi contractul reclamantului și reangajarea sa la Europol începând cu 1 octombrie 2007;
            
         
               —
            
            
               anularea, în consecință, a formularului privind evoluția și evaluarea personalului, pe care s-a întemeiat decizia atacată;
            
         
               —
            
            
               acordarea de despăgubiri pentru prejudiciul material și moral suferit;
            
         
               —
            
            
               obligarea pârâtului la plata cheltuielilor de judecată.
            
         Motivele și principalele argumente
   Decizia de a nu prelungi contractul reclamantului încalcă obligația de motivare, întrucât aceasta nu conține motivele care stau la baza sa. Decizia se întemeiază pe un formular privind evoluția și evaluarea personalului nevalabil.
   Raportul de evaluare a reclamantului a fost întocmit cu încălcarea normelor Europol privind evoluția și procesul de evaluare a personalului (articolul 28 din Statutul funcționarilor Europol și Liniile directoare privind evoluția și procesul de evaluare a personalului) și conține numeroase erori de apreciere care au condus la o eroare de drept.
   Procesul de evaluare a fost folosit de superiorii reclamantului cu scopul de a-l concedia și nu de a-l evalua. Aceasta constituie de asemenea deturnare și abuz de putere.
   Singurul obiectiv urmărit de superiorii reclamantului a fost să nu i se reînnoiască contractul acestuia, fără a ține seama de prestațiile sale bune și de faptul că a fost asigurat că va primi o notă mai bună decât în anul anterior dacă îmbunătățirile sale continuă. Reclamantul a avut încredere legitimă în transformarea contractului său într-un contract pe durată nedeterminată sau cel puțin în prelungirea acestuia.
   De asemenea, decizia atacată și contextul în care aceasta a fost emisă nu respectă principiul bunei administrări și obligația de solicitudine, de care fiecare administrație trebuie să țină cont în privința membrilor personalului său.
   Menținerea reclamantului la Europol ar fi fost conformă atât cu interesul serviciului, cât și cu interesul membrilor personalului. În fapt, activitatea cu care era însărcinat reclamantul va continua să fie exercitată. Reclamantul a demonstrat în mod continuu pe parcursul anilor că o putea îndeplini bine, spre satisfacția atât a colegilor săi, cât și a persoanelor externe Europol.
   Reclamantul a fost de asemenea discriminat în comparație cu alți colegi care îndeplineau activitatea în același mod și care au obținut o prelungire a contractului lor.
   În sfârșit, reclamantul solicită despăgubiri pentru prejudiciul material și moral pe care i l-a cauzat decizia atacată.